ঝিনাইদহে ট্রাকচাপায় ভিক্ষুক নিহত
ঝিনাইদহের সদর উপজেলার খড়িখালী নামক স্থানে ট্রাকচাপায় ইয়াছিন আলী (৫৫) নামে এক ভিক্ষুক নিহত হয়েছেন। 







বুধবার সকাল ১০টার দিকে ঝিনাইদহ-যশোর সড়কের খড়িখালী তেল পাম্প এলাকায় এ দুর্ঘটনা ঘটে।




নিহত ভিক্ষুক ঝিনাইদহ সদর উপজেলার খড়িখালী গ্রামের বিশারত মণ্ডলের ছেলে। 
 
প্রত্যক্ষদর্শী পথচারী শাহাজান আলী বিপাশ জানান, বসুন্ধরা এলপি গ্যাস বহনকারী একটি ট্রাক ঝিনাইদহের দিকে যাচ্ছিল। 
এ সময় ঝিনাইদহ-যশোর সড়কের খড়িখালী নামক এলাকায় পৌঁছলে রাস্তার পাশে দাঁড়িয়ে থাকা ভিক্ষুক ইয়াসিনকে চাপা দেয়। এতে ভিক্ষুকটি ঘটনাস্থলে নিহত হয়।
 
ঝিনাইদহ সদর থানার ওসি মিজানুর রহমান খান দুর্ঘটনার সত্যতা নিশ্চিত করেছেন।

ঝিনাইদহের সদর উপজেলার খড়িখালী নামক স্থানে ট্রাকচাপায় ইয়াছিন আলী (৫৫) নামে এক ভিক্ষুক নিহত হয়েছেন।